L’Agrupació Musical Los Silos estrena setembre amb un concert de la Banda Juvenil
2025-07-24

La Banda Juvenil de l’Agrupació Musical Los Silos de Burjassot serà qui, el pròxim 18 de setembre, done per començat el nou curs musical amb un concert gratuït, que començarà a les 12h i que tindrà com a escenari el Centre Cultural Tívoli.

Per a iniciar aquest nou curs amb forces renovades, i amb les classes de l’Escola de Música ja iniciades també, els components de la Banda Juvenil estaran acompanyats, en aquest concert, pels músics de la Banda Juvenil de la Unió Musical Santa María del Puig.

Sens dubte, gaudir d’un matí de diumenge, amb la música que interpretaran els més joves de l’Agrupació Musical Los Silos, i gratuïtament, pot convertir-se en un bon antídot per a aquells que patisquen de síndrome postvacacional.